**Zásady** **výberu, prerozdelenia a vyplatenia príjmu z výkonu kolektívnej správy práv**

**ZAFA**

1. Kolektívna správa je službou. Službou nositeľom práv, používateľom a verejnosti.
2. ZAFA vykonáva kolektívnu správu v najlepšom spoločnom záujme nositeľov práv.
3. ZAFA nezvýhodňuje ani nediskriminuje určitý repertoár ani nositeľa práv.
4. Pri výkone kolektívnej správy ZAFA neposkytuje licencie s právom podlicencie za účelom ďalšieho obchodovania s právami. Licencia sa poskytuje len priamemu používateľovi, na nevýhradnej báze a za rovných podmienok.
5. ZAFA dbá so starostlivosťou riadneho hospodára o rozmnoženie majetku nositeľov práv.
6. Pri výbere odmien postupuje ZAFA transparentne a v súlade s týmito zásadami, sadzobníkom odmien, kolektívnymi a individuálnymi licenčnými zmluvami a dohodami s ostatnými organizáciami kolektívnej správy v tu- a cudzozemsku.
7. ZAFA dbá na to, aby licenčné odmeny zodpovedali jednotlivým spôsobom použitia diela, očakávanému ekonomickému zhodnoteniu diela a aby boli proporcionálne k tvorivému podielu autora na zhodnocovanom diele. To predovšetkým znamená preferenciu odmien dohodnutých podielom na tržbách pred odmenami dohodnutých formou jednorazovej platby, ktoré sú prípustné len v osobitných, riadne odôvodnených prípadoch stanovených zákonom, za podmienky, že zodpovedajú rozsahu, účelu a času použitia diela.
8. ZAFA dbá na to, aby licenčné odmeny boli primerané, to znamená, aby na jednej strane neboli excesívne vysoké a súčasne, aby na druhej strane neboli neprimerane nízke. Nositeľovi práv sa musí dostať adekvátnej odmeny za tvorivú prácu a jej výsledky zhodnocované používateľmi.
9. Riadne a včasné žiadosti o licenčnú odmenu pred započatím používania diela nesmú byť vyhodnocované rovnako ako nevčasné žiadosti v prípadoch nedbanlivého používateľa.
10. Pri neoprávnenom použití je ZAFA povinná svedomito a v plnom rozsahu uplatňovať nároky z neoprávneného použitia diela.
11. ZAFA nie je oprávnená odmietnuť zastupovanie nositeľa práv bez riadneho dôvodu.
12. ZAFA nie je oprávnená odmietnuť poskytnutie licencie za podmienok stanovených v jej predpisoch a sadzobníku.
13. Pri prerozdeľovaní odmien ZAFA usiluje o uplatnenie princípu adresného vyúčtovania v miere čo najširšej. Tam, kde to nie je možné, uplatňuje ZAFA také náhradné vyúčtovacie kritériá, ktoré sú svojou povahou najbližšie spôsobu použitia diela, z ktorého je rozúčtovávané inkaso.
14. ZAFA dbá na harmonickú spoluprácu všetkých zastupovaných profesií a na riadne zdôvodnené rozdeľovanie inkasa medzi jednotlivé profesie v súlade s ich všeobecne akceptovateľným tvorivým podielom na audiovizuálnom diele.
15. ZAFA usiluje o rýchle, efektívne a včasné vyplatenie odmien. Usiluje sa skracovať zákonné lehoty na výplatu inkasovaných odmien a znižovať svoj réžiu.
16. ZAFA je pri prerozdeľovaní odmien oprávnená prihliadnuť k spoločenskej hodnote diela.
17. ZAFA je v prípade rozhodnutia najvyššieho orgánu oprávnená zriaďovať fondy na poskytovanie sociálnych, kultúrnych a vzdelávacích služieb, a v takom prípade vykonávať zrážku na ich činnosť.
18. Podrobnosti výberu, prerozdelenia a vyplatenia príjmu stanovia sadzobníky ZAFA a vyúčtovací poriadok ZAFA.

Dané uznesením valného zhromaždenia dňa ......